58 



Iái áll be azon tünemények kíséretében , melyek a mérges kigyó 

 vagy méhnemü rovaroknak marásira szoktak következni. Nem a 

 daganat magában oka a halálnak, mert ez sokszor csekély, külí5n- 

 ben is csak a külső részekben támad ; az orr- és szájüregek belse- 

 jébe csak akkor nyomulhat a rovar, ha a marha elgyengülvén , azo- 

 kat nyitva tartja, lehelete alig észrevehető, nyála kiszáradt. Nem a 

 daganat által okozott fuldoklás tehát, hanem egyenesen megmérge- 

 zés hozza elé a halált. A méreg , mint a méhnemü rovaroknál a fa- 

 lánk , a kígyóknál az üres fogak útján , e rovarnál , úgy látszik , a 

 szúró-serték által jön a sebbe .; innen elterjed a vérbe , mely vegyü- 

 letében megváltozván , az élet fentartására többé nem alkalmas. 

 Rövid idővel ahíilál előtt vagy mindjárt utána az egész állat, kivált 

 a hasa feldagad , oly helyeken is , hol a rovar a szőr által akadá- 

 lyozva ; nem csíphetett. 



A bánsági köznép azon véleményben van , hogy a kolumbáczi 

 légy szúrásai által a marha vére megmérgesedik és halálát ez okoz- 

 za , azért is húsát utálja : a czigányok és kutyák mindazáltal min- 

 den ártalom nélkül élnek vele. 



Hogy meglett emberek , vagy gyermekek is a rovar szúrásai 

 következtében meghaltak volna, mint Schoenbauer meséli, 15 év 

 ótai tartózkodásom alatt a Bánságban nem tapasztaltam, sem má- 

 soktól , mint szemtanuktól beszélni nem hallottam. Az embert ru- 

 házatja ótalraazza szintúgy, mint a soknemü eszköz, mely a ro- 

 varelüzése végett szolgálatára áll; a csecsemőknek gondjokat viselik az 

 anyák , és az oláh nő , bár nevelése elhanyagolt , mégis gyermekének 

 gyöngéden szerető anyja és fáradhatatlan gonddal teljes védője. 



A rovar elleni óvszerek. 



Legközönségesebb és általánosan használtatni szokott mód a 

 rovar elűzésére a füst, míg az a vidéken kisebb számban mutatko- 

 zik, és a földmívelö mezei munkáját folytatni képes, nyílt vagy ma- 

 gasabb helyeken, melyeket a szellő jár — mert nagy szélben úgy 

 sincs a rovartól mit tartani — tüzet rak, és ezt , hogy annál nagyobb 

 füstöt okozzon, ganajjal vagy félig rothadt növénymaradékkal táp- 

 lálja. A mint észre veszi, hogy marhájára számosabb kolumbáczi 

 légy száll , vagy ha pihentetnie szükséges , a füsthöz hajtja ; de ez 

 nem is szükség , mert ha az állatot szabadon bocsátják , nagy sietve 

 maga indul oda és a füstbe áll. Csodálatos ezen természeti ösztön , 



